Държавен вестник, бр. 35, 2026 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  35
това е предвидено в международен договор, 
по който Република България е страна.
Чл. 4. Главна дирекция „Гражданска въз­
духоплавателна администрация“ (ГД ГВА):
1. осъществява регулиране и надзор на 
метеорологичното обслужване;
2. на национално ниво организира предос­
тавянето на метеорологично обслужване за 
международната аеронавигация и определя 
начина за предоставянето му за гражданското 
въздухоплаване в случаите, когато това не е 
посочено в Регламент (ЕС) № 2017/373 или 
когато това е определено в регламент като 
правомощие на националния компетентен 
орган.
Чл. 5. Ползватели на метеорологичното 
обслужване са: 
1. авиационните оператори;
2. екипажите на въздухоплавателните 
средства (ВС);
3. органите за обслужване на въздушното 
движение (органи за ОВД);
4. службите за търсене и спасяване;
5. летищните оператори и администрации;
6. други организации, свързани с граж­
данското въздухоплаване, за които метео­
рологичната информация е необходима при 
изпълнение на дейността им;
7. органи, използващи държавни въздухо­
плавателни средства. 
Чл. 6. (1) Метеорологичното обслужване 
за гражданското въздухоплаване в Републи­
ка България се предоставя от доставчици 
на аеронавигационно обслужване (ДАНО), 
притежаващи свидетелство, удостоверяващо 
правото им да извършват аеронавигационно
метеорологично обслужване, издадено в съ­
ответствие с Регламент (ЕС) 2017/373, както 
и съгласно Наредба № 26 от 7.06.2012 г. за 
издаване и отнемане на свидетелство за 
извършване на аеронавигационно обслуж­
ване, за изискванията към организациите, 
извършващи аеронавигационно обслужване, 
и надзора върху тях (ДВ, бр. 46 от 2012 г.) 
(Наредба № 26).
(2) Метеорологичното обслужване може 
да се предоставя и от доставчици на ме­
теорологично обслужване, притежаващи 
свидетелство, издадено от национален ком­
петентен орган на друга държава – член на 
Европейския съюз, и признато от ГД ГВА.
Чл. 7. (1) Метеорологичното обслужване 
на гражданското въздухоплаване се извърш­
ва от персонал, притежаващ квалификация, 
отговаряща на изискванията за образование 
и квалификация на СМО.
(2) Компетентността на персонала, из­
вършващ метеорологично обслужване, се 
удостоверява от ДАНО или от доставчика 
по чл. 6, ал. 2 съгласно изискванията по 
приложение № 1.
Чл. 8. Доставчиците на аеронавигационно 
обслужване и ползвателите по чл. 5 получават 
информация, необходима за предоставяното 
обслужване, от Световната система за зонал­
ни прогнози, от Консултативните центрове 
за вулканична пепел, за тропични циклони 
и за космическо време и от националните 
доставчици на метеорологично обслужване.
Г л а в а  в т о р а
ОРГАНИЗАЦИЯ
НА МЕТЕОРОЛОГИЧНОТО ОБСЛУЖВАНЕ
Раздел I
Световна система за зонални прогнози и 
центрове за метеорологично обслужване
Чл. 9. (1) Световната система за зонални 
прогнози е глобално организационно-тех­
ническо използване на центрове за зонални 
прогнози, които предоставят данни и аеро­
навигационни метеорологични прогнози в 
унифицирани стандартни формати.
(2) Световните центрове за зонални прогно­
зи (СЦЗП) предоставят на метеорологичните 
служби и на други потребители глобални 
интегрирани аеронавигационни метеороло­
гични прогнози.
(3) Доставчиците на аеронавигационно об­
служване и други потребители се снабдяват с 
аеронавигационни метеорологични прогнози 
в цифрова форма от двата СЦЗП в Лондон и 
Вашингтон, които: 
1. изготвят глобални метеорологични прог­
нози на необходимите нива за: 
а) вятър във височина; 
б) температура и влажност във височина; 
в) геопотенциална височина на полетните 
нива; 
г) полетно ниво и температура на тропо­
паузата; 
д) посока, големина и полетно ниво на 
максималния вятър; 
е) купесто-дъждовни облаци; 
ж) обледяване; 
з) турбулентност;
2. изготвят глобални прогнози за значими 
метеорологични явления във вид на карти; 
3. разпространяват прогнозите по ал. 3, 
т. 1 и 2 до ползватели на аеронавигационно 
метеорологично обслужване; 
4. приемат информация за аварийно из­
хвърляне на радиоактивни материали в ат­
мосферата от регионалните специализирани 
метеорологични центрове за осигуряване на 
резултати от модели за пренос на замърсяване 
на атмосферата, за да ги включат в прогнозите 
за значими метеорологични явления; 
5. създават и поддържат информационни 
канали с консултативните центрове за вулка­
нична пепел с цел обмен на информация за 
вулканична активност и за да координират